28.04.19

**הורים יקרים,**

לשימוש בטלפון יתרונות רבים הכוללים שמירה על קשר עם הבית, עם החברים, מציאת מענים לשאלות, בעיות וכדומה.

**אבל מה קורה כשאיני בטוח אם המענה אכן מתאים? או אם מגיעים אליי תכנים פוגעניים, מפחידים או מעליבים? ו.. האם שמתם לב לגבי האינטראקציות החברתיות והמשפחתיות שהולכות ופוחתות באופן משמעותי כשהטלפון הנייד נכנס לחיינו? נושא כישורי החיים והתקשורת הבינאישית הולכים ופוחתים, בעוד המפגשים הוירטואליים תופסים מקום משמעותי בחיי ילדינו.**

הנהגת ההורים של בית ספר הרצוג יוצאת ביוזמה שמטרתה לווסת את התכנים המגיעים לילדינו ועדיין מאפשרת לנו להיות בקשר עימם. **הטלפון הבטוח!**

הטלפון הבטוח הינו מכשיר שאינו כולל בתוכו אפשרות לגלישה באינטרנט , וכפועל יוצא חוסם כל אפשרות חשיפה לתכנים בלתי הולמים ופוגעניים באמצעות הווטסאפ, הפייסבוק וכל אפליקציה אחרת.

הנהלת בית הספר תומכת ביוזמה מבורכת זו, אשר בשלב ראשון מיועדת לתלמידים עד כיתה ב', כולל! כמובן, הורים שירצו לרכוש טלפון כזה לתלמידים בוגרים יותר – מוזמנים לעשות זאת.

טלפון מעין זה יאפשר לשמור על קשר טלפוני עם הילד.ה ובמקביל יגן עליהם מתכנים לא הולמים אשר נגישים כל כך בטלפונים חכמים.

מידע נוסף וכן טופס רישום למתעניינים: <https://tinyurl.com/safe-phones>.

**בשבועות הקרובים יכינו תלמידי בית הספר קופסאות אחסון ביתיות לטלפונים הניידים בבית. במקביל לעשייה בבית הספר, צוות בית הספר והנהגת ההורים ממליצים בחום על קיום שיח משפחתי משמעותי על שימוש נבון בטלפונים הניידים בבית. נמליץ על החלטה משותפת לאפסון הניידים על שקט בבית בזמנים אשר תחליטו עליהם מראש ואשר יאפשרו לכם זמן איכות משפחתי.**

**בברכה,**

קרן גרמן – יו"ר הנהגת ההורים לימור בר – מנהלת בית הספר

וחברי הנהגת ההורים והצוות החינוכי